Ramil Əhmədov (idmançı)

Ramil Əhmədov (tam adı: Əhmədov Ramil İlqar oğlu;  6 may 1988, Res Prijevalsk, Qırğızıstan SSR, SSRİ) —  Dəfələrlə Azərbaycan çempionu, əməkdar idman ustası, Prezident mükafatçısı, Pauerliftinq üzrə 7 qat dünya və 10 qat Avropa çempionu, Azərbaycan Pauerliftinq Federasiyası (APF) yığma komandasının üzvü. 

Ramil Əhmədov 2024-cü ildə 7 qızıl, 3 gümüş və 2 bürünc mükafatı qazanmışdır.
 Həyatı 
Ramil İlqar oğlu Əhmədov 1988-ci il 6 may tarixində Qırğızıstan SSRİ-nin Res Prijevalsk şəhərində anadan olub.
 Təhsili 
1994-2003-cü illərdə Bakı şəhəri 153 sayl orta məktəbdə təhsil almış Ramil Əhmədov, 2003-cü ildə Cəmşid Naxçıvanski adına hərbi liseyə daxil olaraq 2006-cı ilə qədər təhsilini burada davam etdirmişdir. 2006-c ildə Azərbaycan Texniki Universitetinə daxil olan Ramil Əhmədov 2010-cu ildə universiteti bitirmişdir.

 Hərbi xidməti 
Ramil Əhmədov 2010-cu ildə universiteti bitirdikdən sonra, hərbi xidmətə yollanıb, Goranboy rayonu "N" saylı hərbi hissədə 2011-ci ilə qədər hərbi xidmətini çəkmişdir. 2011-2012-ci illərdə Azərbaycan Daxili İşlər Nazirliyi, Azərbaycan Daxili Qoşunları və Xüsusi Vasitələrin Tətbiqi Dəstəsində çalışmışdır.

 Karyerası 
2007-ci ildən peşəkar idmanla məşğul olan Ramil Əhmədov ölkə birinciliklərində iştirak edib, dəfələrlə Azərbaycan çempionu, Pauerliftinq üzrə 7 qat dünya və 10 qat Avropa çempionu olub. Onun idman sahəsində əldə etdiyi nailiyyətləri aşağıdakılardır:
 2012-ci il, may. Rusiya, Soçi. İPA Federasiyası. Avropa Çempionatı 
 2014-cü il, may. Azərbaycan, Bakı. WPC Federasiyası. Avropa Çempionatı 
 2015-ci il, aprel. Gürcüstan, Tiflis. GPA/IPO Federasiyası. Avropa Çempionatı (90 kg)
 2015-ci il, iyun. Latviya, Riqa. WPC Federasiyası. Avropa Çempionatı (82.5 kg)
 2016-cı il, iyun. İngiltərə, Stok-And-Tend. WPC Federasiyası. Avropa Çempionatı (90 kg)
 2016-cı il, iyun. ABŞ, Luiziana. WPC Federasiyası. Dünya Çempionatı (90 kg)
 2017-ci il, may. Azərbaycan, Naxçıvan MR. Ulu Öndər H.Əliyevin xatirəsinə həsr olunmuş beynəlxalq turniri
 2017-ci il. Rusiya, Moskva. WPC Federasiyası. Dünya Çempionatı (90 kg)
 2018-ci il. Rusiya, Moskva. WPC Federasiyası. Avropa Çempionatı (100 kg)
 2018-ci il, may. Azərbaycan, Bakı. Ulu Öndər H.Əliyevin xatirəsinə həsr olunmuş beynəlxalq turniri
 2018-ci il, iyul. Fransa, Pant-De-Lex. WPC Federasiyası. Avropa Çempionatı. Mütləq çempionluq ve avropa rekordu (100 kg)
 2019-cu il, 10-12 may. Rusiya, Sankt-Peterburq. WPC Federasiyası. Avropa Çempionatı (100 kg)
 2019-cu il, 17-19 may. Konstantin Konstantinovun adına  beynəlxalq turniri. WRPF Federasiyası.
 2019-cu il, 29 may- 1 iyun. Ümummilli Lider H.Əliyevin 96 illik xatirəsinə həsr olunmuş kişilər və qadınlar arasında pauerliftinq beynəlxalq turniri.
 2019-cu il, 20-22 sentyabr. Azərbaycan Kuboku
 2019-cu il, 26-27 oktyabr. Rusiya, Sankt-Peterburq. WRPF versiyası üzrə Cənubi Avropa Çempionatı 
 2019-cu il, 4-8 dekabr. Rusiya, Moskva. WRPF versiyası üzrə Dünya Çempionatı (100 kg)
 2021-ci il, 6-9 may. Rusiya, Moskva. Avropa Çempionatı (100 kg)
 2021-ci il, 17-19 sentyabr. Azərbaycan, Bakı. Pauerliftinq, "BENCH-PRESS" VƏ "DEADLIFT" üzrə Azərbaycan Çempionatı
 2021-ci il, 16-19 dekabr. WRPF Federasiyası. Dünya Çempionatı (100 kg)
 2022-ci il, 10 aprel. Azərbaycan "STRONGMAN" Federasiyası. Azərbaycan Çempionatı
 2022-ci il, 23-24 aprel. Konstantin Konstantinovun adına  beynəlxalq turniri. WRPF Federasiyası.
 2022-ci il, 22-26 iyun. Macarıstan. "WPC" üzrə Avropa Çempionatı. Mütləq avropa çempionu və yeni avropa rekordu (100 kg)
 2022-ci il, oktyabr. Rusiya. WRPF versiyası üzrə Cənubi Avropa Çempionatı 
 2022-ci il, noyabr. ABŞ, Florida, Orlando. "WPC" üzrə Dünya Çempionatı (100 kg)
 2024-cü il, mart. Qətər, Doha. Showdown 2024 turniri, Wilks əmsalına malik dünyanın ən güclü idmançıları (Wilks əmsalı idmançının öz çəkisi ilə onun həm məşqlərin birində, həm də triatlonun cəmində qaldırdığı çəki arasındakı nisbəti əks etdirir) 525.110 kq çəki dərəcəsində yarışaraq, dördüncü yerin qalibi olub.
 2024-cü il, aprel. Rusiya, Sankt-Peterburq. WRPF versiyası üzrə Konstantin Konstantinov Memorialında həm çəki dərəcəsində, həm də ümumi hesabda, iki qızıl medalla çempion olub. 
 2024-cü il, may-iyun. Almaniya, Köln. Peşəkar divizionda ABC PRO seriyasından keçirilən turnirdə beşinci yerin qalibi.
 2024-cü il, noyabr. Rusiya,Moskva. WRPF üzrə Dünya Pauerliftinq Çempionatında iştirak edərək, Raw bölməsində ümumilikdə 815 kq qaldıraraq üçüncü yerin qalibi. Deadlift yarışında isə 320 kq nəticə ilə ikinci yerin qalibi.
 2024-cü il, oktyabr. İspaniya, Madrid. WPRF versiyası üzrə "Arnold klassik" Avropa Çempionatı (110 kq)
 2024-cü il, dekabr. Rusiya, Moskva. Təchizatsız divizionunda "squat" üzrə 305, "bench" üzrə 202.5 və "deadlift" üzrə 320 kq çəkini qaldıraraq 3 hərəkətin cəmində 827.5 kq-la Dünya kubokunun qalibi olub. Həmçinin, 56 iştirakçı arasında topladığı çəki və rəqəm əmsalına görə 3-cü yerə çıxıb.
 Mükafatları 
2018-ci ildə Azərbaycan Respublikası Milli Məclisinin Sədr müavini, Gənclər və İdman Komitəsinin sədri Adil Əliyev tərəfindən ölkəmizi beynəlxalq yarışlarda təmsil etdiyinə görə Fəxri fərmanla təltif olunan Ramil Əhmədov, 2019-cu il 15 fevral tarixində  Ramil Əhmədov Azərbaycanın əməkdar idman ustası adını alıb. 

2019-cu ilin dekabr ayında Ramil Əhmədov Azərbaycan Respublikasının Prezidenti İlham Əliyev tərəfindən Qeyri-Olimpiya idman növlərinin (Pauerliftinq) inkişafında xüsusi xidmətlərinə görə Fəxri fərmanla təltif olunmuşdur.

 İstinadlar 

 Xarici keçidlər 
 Powerlifter Ramil Akhmad/Workout and Nutrition program
 “Zirvə”çi Ramil Əhmədov dünya çempionu oldu

 Pauerliftinq Ramil Əhmədov ilə. Hissə 1: İntervyu


Kateqoriya:Pauerliftinq üzrə Avropa çempionları
Kateqoriya:Pauerliftinq üzrə dünya çempionları
Kateqoriya:Azərbaycan pauerliftinqçiləri